
Rejicit animos , ac recreat varietas. Quintii- lib. i. Cup. li. 




vod si nobis contigerit hisce quae 

lectorum i u dicio permittere, est animus, bene erit. 
Sin minus : brevitate certe , cui ante omnia ad- 
suevimus , fastidium fiet levius. Esto igitur 

SciIEDlASMA I. 

In aeneum clipondium cum titulo Osco . 

Vbi Bjcia quondam, quae deinde Buca , nunc 
Punta della Penna , agri histoniensis , de qua 
nonnulla alibi (i) sunt per nos delibata, aeneum 
dipondium paucis abhinc annis in lucem prod- 
iit, quod post Musei Borbonici t&v aeifjLit\ki&y in- 
crementum minime ignobile accessit. Vnciis illud 
nostratibus sex aequale est, et conspicua in eo 


(i)Couun. XIII. p.ig. 33. 


( 6 ) 

est viri barbati Y[ tfporo/ZYi ’ cum cirris duodecim 
ex aequo inter se distributis , yittaque circulari 
constrictis , qui a capite ad frontem , indeque ad 
collum usque dependent. Quo referenda sit ^rporo^rj 
huiusmodi, quoque digitum typus eiusdem inten- 
dat , colligendum, nisi fallor, ex re ipsa, titu- 
loque dipondio osce inscripto, cuius explanationi 
nostram interponere sententiam , sit quaecunque 
demum , propositum est. Titulus sic liabet : 

*r3Dvi 

Litcra est: Iuveis-Luvfreis . Nam 1 itera dc 
qua hactenus anceps fui , fere non dubito, quin 
Oscis steterit pro sigmate mero. Quid nunc haec 
omnia sibi velint , paucis , more^iostro, investi- 
gabimus. 

luveis sine controversia est Jovis , et quidem 
casus recti, ut apud priscos latinos. luveis ab Oscis 
nuncupatus , quod hi lilera O carebant. Quo in 
loco obiter insinuare lubet, quod nobis iamdudum 
persuasum est : Iovem nempe ita dictum, non a 
iuvando , ut vulgo creditum, sed ab Hebraeorum 
I eho vah , cuius vocis vestigia adhuc perennare 
apud Oceaniticarum insularum incolas, alibi ob« 

servatum est (i); Ad haec : lupiter , si vim vocis 
spectes , non Iovis wrXdfc est , sed Iovis pater ; 
vox nimirum minime simplex, sed e duabus com- 
pacta, ut V eiovis- parvus Iovis , aut verius malus 
Iovis . Vid. Festum. 

Luvfreis . Nominandi item casus , quod ex desi- 
nentia nominum oscorum frequentissima satis per- 
spicuum. Sed ad vocis rfiy yey&cny quod pertinet, 
pro composita habenda, secandaque bifariam est. 
Pars prior luv , quae integra oscis luvcs , grae- 

•0 

cis Xuxri , romanis luux , contracte lux. Pars 
al tera freis , sublataque metathesi, feris , graecis 
$gj>a*y , latinis ferens , in participii potestatem. Ex 
quibus sine ulla ambage emergit vocis integrae sig- 
nificatio 2 lucem ferens , seu lucifer . Atqui ecce 
tibi Iovem , qui graecis XoxeTios, latinis Lucetius , 
quasi lucis auctor , a luce , ut advertit Festus, 
quam praestare hominibus putabatur . Ilie alio 
nomine dictus Diespiter , idest diei paler . 

Ilis positis, quid nunc vetat, quominus dipon- 
dii triv rtpoTQfjL<\v barbatam ad Iovem Lucelium 
referamus ? Cur autem staterae dipondio lupiter 
barbatus , non imberbis , appictus ? Nam et Io- 
vem quoque imberbem in honore apud Ethnicos 


(») Lex. Oico-lutiti. pag. 72. ct 7Z. 


( 8 ) 

fuisse , compertum eruditis est. Talis Iupiter An- 
xurus , unde Tarracina dicta Anxur , quoti ibi 
Iupiter Anxurus colebatur , sic nuncupatus, quasi 
atypos-, imberbis . Sed staterae , quae symbolum 
iustitiae , aptior sine dubio typus Zevs 6. ir®- 
yajyetas , quam arye^eios- Cirri autem duodecim 
ex aequo inter se dispositi facile ad duodenarium 
unciarum numerum trahendi, quibus pondo , seu 
libra romana constituitur. Ita sane, quandoquidem 
pondus y et statera , sacro etiam testante eloquio, 
xudicia Domini sunt (i) ; et Iupiter ipse x*r' > 
iyzoyofjuxaixy aequus abs Ethnicis passim nomini- 
tatus. iovis autem Lucetii typus idcirco staterae 
dipondio appositus, quod lancium examine re- 
rum mercalium incerta pondera , et valor certa 
v eluti in luce ponuntur , emptoribus iuxta ac 
venditoribus tutela. Ecquem latet praeterea, tribu- 
tas ab Homero Iovi lances , quibus Hectoris, A- 
chillisque fatum cernat ? 


(i) Paiab. Cap. XVI. 


Kat rore Srj %j>vaet& irxny> enratye raXxrrx, 

Ey 5 STiQst dvo hy ) pe Txyy\\eyeos OoiyxToto ; 

Ttqv ftsy Aj£tXXyio$, tyi y 3*EHT0j>05 iinco^otfioio y 
EXx€ [AtctGo c 'kiSony (i). 

t 

Quem more suo imitatus Vergilius noster toi- 
item duas Iovi eidem in manus tradit pro 
Aeneae, Turnique definiendo duello: 

Iupiter ipse duas aequato examine lances 
Sustinet , et fata imponit diversa duorum , 
Quem damnet labor y et quo vergat pondere 

letum ( 2 ). 

Fatorum quippe lege mortis habebatur, 

cuius pondere pars altera lancis inferne deprime- 
batur« Quod ideo adnotatum volumus , ut ne cui 
fortasse fucum faciant verba illa Chi^sostomi, qui 
de Paulli virtutibus €/«$&nxa& loquens ait .• si to- 
tum contra te aliquis sigillatim iustorum ap- 
pendat chorum y inveniet trutinam virtutum pon- 
deribus a tua parte depressum (3). Virtutum 

(1) Iliaci. X. t. 209. et seqq. 

( 1 2 3 ) Aeneid. VI. v. 77 5 . et seqq. 

(3) Hom. VIII. de laud. FauIIi. 


( 1 ° ) 

siquidem aestimationem hic Chrysostomus facit 
ex communi trutinarum usu, quo merces quanto 
ponderosiores , tanto carius aestimantur. Sed ad 
rem nostram redeamus. 

Epigrammatis osci haec verbum verbo senten- 
tia omnis. 

♦ 

iovi$ 

LVCETIYS 

Quae satis pro tituli huius explanatione haberi 
possunt. 


Scii edi asm a II. 

In argenteum Daunorurn amuletum liter alum. 

Cum adhuc in his essemus , ecce ex inopinato 
argenteum amuletum Daunorurn literatum, r<fcy 
9&XX&V sine haesitatione censui adnumerandum. 
Quo de genere abs eruditis non copiose dumtaxat, 
sed fortasse curiosius etiam disputatum, quam ut 
ferre honestae aures sustineant. Nos lubrico huic 
argumento tantum insistemus, quantum satis pro 
rationibus Lexici nostri Osco-latini, cui excitan- 
do , promovendoque operam nostram qualem- 
cumque iam dudum collocavimus. 

Amuletum in agro nuper deprehensum est, qui 
Canusiam interiacet, acMinervinum, quae Dauno- 
rum oppida notissima. Parte sui antica Priapi refert 
t 6 rofevfjLX satis attritum , unde constat, frequenti 
illud in usu fuisse apud ethnicas mulieres, artifi- 
cemque propterea illius ethnicum hominem exti- 
tisse. Forma eiusdem elliptica est, cuius diameter 
maior pollici fere uni aequalis est cum dimidio , 
minor autem pollici uni , coque minus. Priapi 
^ iyayAu^yi speciem exhibet connitentis cum ma- 
nu utraque occipiti adplicita, quarum cubiti geni- 
bus innituntur. Conspicuum superne est foramen, 
quo suspendi pectori posset ad instar bullae. 

A parte foraminis laeva sic; Afl s: A&.Vox milii 
integra est, quam latine reddo: volo , turpemque 
subindicat Priapi voluntatem , cui statim e vesti- 
gio a parte dexteriore interrogatio subnectitur in 
hunc modum .• Aotj vis? Sic enim fortasse re- 
stituendae literae partis dexterioris , quo nescio 
casu , quasi penitus evanidae. Sed nihil de hoc 
afiirmate dixerim , etsi, muliebris huius volun- 
tatis excitandae ratio manifesta pateat ex amu- 
leti parte aversa literata, characteribus item et pro- 
minentibus , et sane elegantibus , uti ex subiccto 
schemate. 


( 12 ) 

VT$ 

3 

dau 

Lego uXixate: qA-syd®. Scriptura a dextra ad 
laevam procedit , quod secus factum vidts in parte 
anteriore. Cur ita ? au quod promiscua ea tem- 
pestate fuerat utraque scribendi consuetudo ? au 
in ethnico amuleto arcanae aliquid superstitionis la- 
tet in duplici hoc scribendi modo? In rebus hu- 
iusmodi nihil profecto <xt ridToy. Sed veri fortasse 
similius , sic de industria conformatam ab arti- 
fice partem amuleti aversam , ut si quando libi- 
tum foret, sigilli quoque vice fungeretur. Sed 
quidquid huius rei sit , characteres omnes et gracci 
sunt , et archaici , ct oppido elegantes. Iloc po- 
sterius nonnullis tus yoOei suspicionem ingessit, 
quod cx adverso yysaio0(\TOS argumento esse, o 
portuerat. Cum enim amuletum omne, quaque 
sui parte, sua non careat elegantia , eccur hac 
in parte sui literata negligenda ab artifice fuerat? 
Characteres porro archaismum redolere, patet ma- 
festc i .ex litera 3>,quae exhibetur sine linea transver- 
sa. 2 . ex litera A, quae parum distat a litera y , 
crure eius sinistro paullum imminuto. 3. demum 

cx forma rov il , quae est []. Ad rem nunc 
quod attinet , aio , titulum , etsi graccis delinea- 
tum characteribus , osce nihilominus incedere. 
Hui ! audio te submurmurare : oscum epigramma 
graecis delinea tum formis ! Quidni ? 

An non Dauni medii incolebant Graecos inter,; 
atque Samnites? atqui licuit Oscis osce scribere ro- 
1 nanorum characteribus, quod evidentissime con- 
stat cum ex Aere Castrano de re macellaria ( i), 
tum ex AercRapinense de controversia Maruccino- 
rum pascuaria (2). Cur igitur non et Daunis licuit, 
osce interdum scribere graecanicis literis? Sed plus- 
quam satis in tituli cortice. Quid nunc sub cor- 
tice lateat , operosius inquirendum : quod ante- 
quam adgrediamur, quaedam in mentem sunt re- 
vocanda , quae fusius alibi , et prolixius sunt in- 
culcata. 

Italiae universae cum Graecia unum initio fuis- 
se sermonem ab Oriente suis cum advenis tradu- 
ctum , qui deinde pro caeli temperie regionum- 
que diversitate , aliisque de causis , ut usu veni re 
solet, sensim sine sensu in alias, atque alias abiit 
dialectos , cognatas omnes inter se. Quoti nisi 


(1) In Cornni. V. cxcurs. critic. 

(1) Coram. XX. Nupera quaedam osca . 

praeconccptum animo habuissent Cloatius Ver- 
rius (i), Varro, Verrius Flaccus, Nonius, Festus, 
A. Gellius, quique de linguae latinae originibus tra- 
ctarunt , cur non ad Celtas, Germanos, Numidas, 
Phoenicios, aut alios quoscunque provocarunt, sed 
ad Graecos , Sabinos, Vmbros , Oscos , Volscentes, 
Marsos , ut nihil de Graecis dicam? Nonne Latinis, 
Oscisque voces plurimae communes , ut multa ex 
gr. et mantisa , et solla pro tota •> unde facile 
solidum derivatum , et qua uti Lucilius minime 
dedignatur ? 

Svasa (2) quoque omnino dirimit non solla 

dipondl. 

Sed ad haec reponet quis .• pauca haec eo con-, 
sibo abunde corrasa de industria , ut hoc ipso in- 
notesceret , ea peregrinae , non romanae originis 
esse. Quibus ita occurrimus. 

Adeo-nc pauca? • atqui quanto plura didicisse- 
mus , si veterum scriptorum omnium lucubratio- 
nes ad nos pervenissent? quid si non imminu- 
tae , interpolataeque ad calamitatem usque, sed 


(1) Noct. Attic. Lib. XII. Cap. 12. 

(a) De yoce wasum yid. Yerr. Flacc. pag. 497 


(» 5 ). 

integrae? Quid si non tanta laboraremus oscarum 
inscriptionum in primis penuria? Et tamen in uno 
Cippo Osco- Abellano , cui adde Aes mutilum Ca- 
stranum cum plebiscito Rapinensi de re macella- 
ria , ut missas faciam voces manifestarie graecas, 
quales, quantasque voces non incurrimus puras 
putasque latinas , immo verius Oscorum, Romano- 
rumque communes ? Nonne tales: actud pro **. 
ctu , dolud pro dolo , malom pro malum , ni- 
trei pro alteri , ipsipi pro ipsi , vestiri pro ve- 
stri , carneis pro carnes , cadeis pro cadis , 
senateis pro senatus , atrod pro atro , contrud 
pro contra , comoni pro communi , sipus pro 
callidus , licitud pro liceto , estud pro esto , 

factud pro /icto , facus pro factus , fcjacust 
pro factum est, prufalted pro probavit , 

pro iVtfem , anget pro age* , ocriis pro monti- 
bus abruptis , totai pro totae , ovi as pro oves, 
perum pro peri et tiurrim pro turrim , ei eitiuva 
pro aedicula , et citiuvad pro aedificavit , et 

pro legibus , et anter pro ante, ct r/i- 
giVa pro basilica , et tristamentud pro testa- 
mento, et pudist pro pudet , et am pro eum, 
eam , et ex^e , exaic, nam, fortis, dat , patriis , 
thesaurei ? endo^ treis , urart ab inusitato urao, et 
quae non vacat singula ulterius persequi , de qui- 


( ,6 ) 

bus consule, si lubct , alibi (i) a nobis dicta ? 

Quae etsi vera sint , nihilominus fatendum , quod 

\ 

res est : in dialectis huiusmodi perdifficilem ad- 
huc perseverare primae ^vocum originationis in- 
vestigationem. Nam si id negotium facessit in 
ipsis veterum Latinorum locutionibus ; quanto 
hoc maius in dialectorum desuctarum vocibus ? 
Latine enim loqui , ut monet Verrius Flaccus, a 
Latio dictum est , quae locutio adeo versa e it, 
ut vix ulla pars eius maneat innoxia . Sic enim 
recte in margine correctum , quod in quibusdam 
mis. erat in notitia . His positis , haec nobis via 
tutior habita semper , quam non abs re heic ite- 
rum inculcare: in linguis, dialectisve notis a vo- 
cibus notae significationis ad res latentes facile , 
tuteque procedimus: at in desuetis ex adverso, ab- 
ditisque a rebus potissimum notis ad vocabulo- 
rum incertae potestatis .intelligentiam caute, pru- 
denterque incedendum. Cuius lemmatis quanta 
sit vis , atque utilitas , paucis in re praesenti ex- 
periamur. 

De Priapi amuleto heic agi , meminerimus. Er- 
go huc referenda tituli verba insolentia. At ecce 


(i) Cipp. Osco-abdlan. Cora. V. XX. ct Fasti 11 virali 
an. 1841. 

nobis in ipsa eius prima vocula nucleus sine nu- 
cleo, ut ita dicam, patefactus. Ffl enim osce erit, 
quod latinis filius , vulgo figlio , graecis uros, Hi- 
spanis hijo , Gallis fils , et nostratium bene mul- 
tis fijo. Vocis fundus 91)0, sis = gigno- is, jftec 
maius facessit negotium vox altera endo , quae 
priscis Latinis perfamiliaris. Vox huiusmodi in 
compositione fuit inter % ut endotercisus — inter- 
cisus ; endoitium = initium . At seorsum fuit vel 
absolute />i, ut encfo manu— in manu ; enc/o pro- 
cinctu—in procinctu (1) : vel in hoc , quod 
Graecis est iy t&. Et quando de praepositione eu 
incidit sermo , quae eadem Oscis cum Graecis , 
non piget, quae de voce emapui alio loco dis- 
seruimus , hic accuratius statuere. Vocem dedu- 
ximus a themate obrua? , vel eirvx , quod est cla- 
mo , unde yittut; = clamor. Emapui igitur , no- 
minandi casus pluralis , proprie erit inclaman- 
tes. Hinc proletariae illae vulgi nostri voces am - 
mopire-vocem amittere , et ammopito , quem 
nempe vox defecit , quarum radices am pro a ,* 
particula privativa , et oi' , vox , unde gXXoi" = 
mutus . 


* 


(1) Lucret, v. 1094. 


3 

Sed nescio , quo casu in tantum processit ora- 
tio. Quippe 

Prceus institui coepit , cur amphora pro- 
dit? 

Yela itaque contrahamus , oscique epigramma- 
tis sententia omnis Osce , Graece, Latine verbum 
verbo reddatur : 

I. 

Osce. 

- • * • 9 

\ , i 


VI 3 

3 . 

. V£W 

fc 

% 

Si quis forte roget, cnr AH osce reddimus LV, 
sic respondeo. 1. Quod oscis pro O erat V. 2 , quod 
literae huius adhuc Daunorum vulgus est tena- 
cissimus , cui Antonius est Aniuomo % stomachus 
• stuonictco , u e singula persequar. 


II. 

Graece 
Afl...,Xors ; 


C '9 ) 




UBERI 

IN 

HOC 


Digna prorsas Priapi sententia, ethnicaeque su- 


perstitionis palato accomoda tissinia . Si quis vocem 
breviatam velit pro <$\)\<xwt \ , erit custodia , vel 
tutela in hoc ; nec sententia abhorret ab amu- 
leti subiecta re. Sed hoc posito , nexus non ita 


ratam , anticam aio, et posticam, i 

Pauca nunc in uberiorem rris amuleti yveato- 
Ofros confirmationem , finemque faciamus : 


cum extitisse horni n 
dem ille fraude hac 
eruditulo alicui talii 

rum ut hoc ei pro voto suo cederet, amuletum 
vix absolutum infodiendum alicubi ad longum 
tempus fuerat, quo demum novitatts facie exuta 


facilis adparet inter utramque eius partem lite- 


Finge paullisper , ' ^ — li — * 




. ( 20 ) 

vetustatis speciem , quam prae se fert , emen- 
tiretur. Sed eccui demum haec omnia profutura, 
si quid tandem forent profutura ? nemini profecto 
minus, quam ipsi fraudis opifici. Pro veteris sane 
nummi alicuius suppositione multiplices veteratoris 
animo occurrunt illiciae, quae vel mediocriter eru- 
ditis notissimae ; quarum nulla similis praesumi 
potest in eo genere , in quo nunc versamur. Sed 
taedet iam in his refellendis serio immorari. Ip- 
sum per se, et pro se , amuletum , cui illudintueii 
oculis , manibusque contrectaro , liceat , testimo- 
nium dicat , cui neminem confidimus fore refra- 
gaturum. 


ScHEDIASMA III. 

• » « « t 

De voce Castkod aeris Castrani . 

• • .• 

# 

De voce hac , quando in eam primo incidi- 
mus, sic olim (i) : probabile , quod nunc oppidvm, 
id fuisse quondam castrvm nuncupatum. Me- 
minit Frontinus agri cuiusdam Castrani, lege 
dugustaca assignati (2). Quorum nihil est, quod 



’ (i)Coinm. W -pag. * i 38 .‘ an. 1820.’ 

;.(*) Cioes. pagJ‘ii8.. et iiai.-. •> • ]•.*.•• I m. ;• 

pocniteat. Sed quando in mentem venit Vergiliani 
huius versiculi (i) ' 

Pometios , Castrumque Inui y Bolamque , Co- 

( ramque , 

placet in rem hanc curiosius per otium inquirere. 

De Castro hoc Inui Vergiliano sic adnotator 
Delphini: oppidulum Rutulorum in litor e Tyr- 
rheni maris , nunc dirutum ; ei dicatum Deo , 
qui Graecis Tlw , Latinis Faunus , Fatuus , et 
Inuus dictus est ab ineundo , quod animalia 
passim iniret. Qua in adnotatione unum hoc non 
placet, quod Castrum Inui Vergilianae tempesta- 
tis , aut certe temporum anteactorum , oppiduli 
Rutulorum sit nomine traductum. Atqui Castrum 
Inui a Poeta confertur cum nobilioribus Italiae 
oppidis, quorum spe, ac pollicitatione ab An- 
chise erigitur , et confirmatur Aeneae animus ad 
duriora quaevis deinceps toleranda. Sic enim ille 
suum apud Inferos Aeneam adfatur : 


(i) Aen. JLib. VI. v. 775. 


( aa ) 


* 


Hi tibi Nomentum , Gabios , urbemque Fi - 

(i denam ; 

Hi Collatinas imponent montibus arces % 

Pometios , Castrumque Inui y Bolamque , Co- 

( ramque . 

/mtti nomina erunt . iVwnc .rarc* j/ne no- 

(mf'we terrae . 

Castrum hoc Inui , ut a Servio discimus, di- 
ctum postea Castrum novum •> voce Inui , usu 
populari , ut puto , cum noyo commutata propter 
soni adfinitatem. Ita nunc Terracina , vel X!c/r- 

i 

racina , quae antiquitus Tapa^iy^, et Tajjpat^tyri, 
aliaque Lene multa eiusdem exempli. Castrum 
porro hoc ideo Inui additamento connotatum non 
dubites , ut ab aliis Oppidis cognominibus secer- 
neretur. Scio , obiectum Vergilio fuisse, quod nul- 
lum in commemorandis regionibus ordinem ser- 
vat , sed locorum seriem saltibus lacerat (i). 
Non tamen Castrum hoc Inui temere cum Ca- 
stro aeris Lucani confundendum , cui sedes du- 
bio procul in Lucania quaerenda est, et quo re- 
spicere non dubito agrum illum Castranum a Fron- 


(i) Macro b. Saturn. Lib. V. fap. |5. 

tino semel iterumque insinuatum , assignatum- 
que lege Augustaea. Castrum hoc Lucanorum , 
Oppidum deinde nuncupatum , medium prope 
ex tat Potentiam inter , Acherusia mque , non pro- 
cul a Venusia. Locus plane mediterraneus, vete- 
rumque monumentorum fama insignis. Nam prae- 
ter Aes Castranum in eo detectum iam ab anno 
1793, inque regium Museum invectum (1), anno 
item i 834 ad montis Oppidensis radices marmor 
pretii quantivis fuit detectum , quod anno proxime 
insequenti pro viribus expositum (2) publici iuris 
primi fecimus. Praeter caetera, gy t£ xsc/ 2Y jXta lucu- 
lenta notitia est Collegii amplissimi, Silvano sa- 
cri, votique splendidissimi a L. Domitio Phaone 
suscepti pro salute Domitiani Augusti. * 

Castro , ut ex aere Lucano colligimus , duo 
fuere Pagi adiuncti , minimeque ignobiles, Bansa. 
videlicet, et Sansa . Distat prior ab co, quod nunc 
Oppidum dicitur, M. P. fere VI. suumque ipsi 
constat adhuc vetus nomen. Noti Bantini saltus 
ab Horatio celebrati, Bantiniqne populi Plinia- 
ni. Sed nobilior Livii de eo locus, qui talis est ( 3 ): 
— * — — 

(1) Vid. Comra. IV. ct V. cumeritic. in ipsum excurs. 
an. 1841. 

(2) Var. mon. con erit, osserr. 

( 3 ) Lib. XXVII. Cap. 25 . 


( a 4 ) 

in Apuliam a Bruttiis reditum , et inter Ve* 
nusiam^ Bantiamque , minus trium millium pas- 
suum intervallo , Consules binis castris conse- 
derunt . 

Cum Sansae nomine minus prospere actum. 
Nam consecutis temporibus a prisca sui appellatione 
aliquantisper deflexit. Sansam enim eo prope con- 
stitisse arbitramur , ubi nunc Anzi , M. P. fere 
XVIII. ab Oppido dissita , e regione B ansae. 
Locus veterum Figlinarum gloria iam diu per- 
celebris. Vt igitur eo demum redeat oratio, unde 
profecta est , de hoc Lucanorum Castro intelligi 
oportet Castrod illud aeris Lucani , cuius ager 
non Castrensis , sed Castranus dicendus , ut 
Frontini locus initio memoratus satis insinuare 
videtur. 

Minutiora haec , fortasse inquies. Esto : sed non 
idcirco negligenda. Castranum namque ea unice 
respicit, quae Castrum oppidum utcumque atti- 
nent , ut Castranus ager , Castrana balinea , 

respublica Castrana . At castrense ex adverso 
• . 

intra rationis castrensis fines concluditur , ut 
verbum castrense , castrense peculium , castren- 
sis corona , testamentum castrense , triumphus 
castrensis 9 aliaque huiusmodi. Quam bene ad 


( rf) 

rem occurrit illud A. Gellii (i) : quaerere non- 
numquam apud me metipsum soleo res eius- 
modi , parvas quidem , minutasque , et homi- 
nibus non bene eruditis aspernabiles , sed ad 
veterum scripta penitus noscenda , et ad scien- 
tiam linguae latinae cum primis necessarias * 

Erit fortasse, qui sciscitabitur, quo potissimum 
tempore Castri nomen cum Oppido fuerit com- 
mutatum. Cui interrogationi satis fieri ex parte pot- 
est , integre , pleneque omnino non potest. Pro- 
fecto Castri nomen constabat Augusti aetate , 
cuius iussu, Balbi de Provincia Picena catalogus 
est concinnatus, in quo ager Castranus diserte 
commemoratur. Ad haec.* aeris Castrani pars al- 
tera literata tota est de Claudiana lege in rem 
macellariam . Quae si vera sunt, nominis huius 
continuatio protrahenda saltem est ad usque Clau- 
dii tempora. Si quis ultra scire desiderat , is 
Oedipum adeat. 

Haec nova veluti tfctpxkiiro[jievx subtexenda parti 
alteri Tabulae Oppid ensis , quam meliori con- 
silio Castranam dici malumus. Sed et parti priori 
aeris eiusdem , quam in confesso est , de re ve- 
stiaria omnem esse*, nonnihil adiiciendum, id- 


( 1 ) JYoct. AUic. Lib. XI. C«p. 3. 


/ 


(26) 

qae non de nihilo. Qaale istud, ais? plebiscitum 
nempe hocce non cives romanos universos indis- 
criminatim respexisse , sed eos dumtaxat , quos iu- 
diciis publicis interesse, oportebat. Nec fateri pu- 
det , quod nos hactenus fugerat , hoc tandem ad- 
monitos a viro docto Basileense, nostrique studio- 
sissimo , cui gratias , ut par erat , egimus, et ma- 
ximas porro aeternum habebimus. 

Sc H EDI ASM A IV. 

Nuperi quidam tituli exponuntur . 

Meta . Oppidum florentissimum in litore maris. 
Ita nuncupatum , quod ibi fines constituti Sta- 
biensis agri , et Surrentini. In Metano igitur agro 
recens effossum marmor literatum de sepulcralium 
genere, characterum elegantia plane conspicuum. 
Est autem huiusmodi. 

D . M . 

SAB1D1VS . SER. 

VIX . AN . XL . COSE 

RVA , COIVOI . D . M . ■ 

Sabidia gens occurrit apud Gruteram (i). Sa- 
bidiurn hunc, etsi uno servi nomine contentam, 
pro Liberto habeo una cum coniuge , cuius no- 
men brevitatis studio, anne et modestiae ? an utrius- 
que simul ? reticetur, cui et satis, Conservam se, 
sine alio , dicere. 

Qaod sequitur, prope viam Campanam Puteo- 
li repertum , Camillus de Petra , vir humanis- 
simus , Beryti Archiepiscopus , summique Ponti- 
ficis apud Regem nostrum JNuntius , sui iuris fecit, 
ct nobiscum amiciter communicavit. Tale autem 
est : 

D.M. 

TI . CAEPI . PON- 
TICI 

CAEPIA . ONESIME 
VXOR . CONIVGI 
BENE . MERENTI 
ET . SIBI . SVISQ. POS 
TERISQ . EORVM . 

t 

Caepius item hic cum Caepia Onesime, uxore 
sua , Caepiorum habendus libertus. Viri , cum 
servitutem serviret, nomen Ponticus , quod Pora- 


(i) Pag. 65o. n, 3. 

i i oriundus erat, uxoris Yero One sime- Gens Cae- 
pia eadem mihi, quae Latinis Cipia , Oscis Cipiis . 

Puteolani iterum agri titulus hic alter Classia- 
rius, qui in lucem prodiit, tertius hic iam an- 
nus est, eoque amplius. Trieris Pictoria in eo 
commemoratur, in qua C. Numisius Heraclida mi- 
litavit annos XXIX , defunctusque est annorum 
LY. Militiae ergo nomen dedit, cum esset annorum 
XX YI. Tumulutn ei appararunt Ammonius Am- 
monianus , sic cognominatus , quod Ammonii al- 
terius , gentilis sui , adoptivus fuerat , cum con- 
iuge sua Iulia Caelestina , qui ambo Numisii he- 
redes. Sed et Ammonius Numisii quoque com- 
manipularis fuit ex. eadem , nempe Triere Vi- 
ctoria , ut pronum est subintelligere. Numisio- 
rum porro Pompeis potissimum , locisque finiti- 
mis suboles uberrima. Titulum nunc in medium 
proferamus : 


( 39 ) 


D.M. 

C« NVM1SIO. HE.r. A. 

% * ' ✓ 

CLIDAE . NAT , 

MANIP . III . VICTORIA 
VIXIT . ANN . LV . MIL . 

ANN . XXV11I1 . AMMO 
. NIVS . AMMONIANVS 

EX . EADEM . ET. IVLIA 
CELESTINA . COlVX 
h. EREDES . B • M . F. 

Celestina . Sic quadratarii oscitantia pro Cae- 
lesiina. Quod ideo dico, ut ne quis in animum 
sibi inducat , diphthongos syllabae producendae 
non semper indicia esse certissima. Sunt enimvero 
talia , et talia sunt perpetuo , si tamen bene sint 
collocata. Quod si aliud pro alio humanitus ex- 
ciderit , habendae pro nihilo sine dubitatione sunt. 
^9*X/**7* quippe, utpote quae a regula exorbi- 
tant , nullam sancire regulam valent. Quis enim T 
ut uno exemplo sim contentus, Helenae primam 
syllabam corripiendam negarit, quod in marmore 
quodam Saepinate est Haelenae pro Helenae (i)? 

- ■ — — — — ■! ■■ ■ .1 ■ 


(i) Coinra. XYII. pag. 


. ( 3 o ) 

Ecce nunc elogium infantis funerarium , nul- 
lam redolens ethnicam superstitionem. Nuper il- 
lud detectum inter fines oppidi Fontis rosei , 
quod olim agri aeclanensis pars. Refero ad an- 
num aerae nostrae quo tempore Consul 

Vir clarissimus processit Severinus , si recte 
per nos suppetiae sunt -marmori allatae , qua 
parte sui iacturam fecit. Ecce illud tibi , quale 
ad nos delatum ab homine erudito Angelo Bea- 
trice : 

4 

HIC . REQ VIESCIT 

IN SOMNO . PACIS 

GAVDIOSVS . QVi 

vi . X1T . PL . M. ANNVS 
* 

1III . DP . ElVS . VISE 

Flavio , iSevERiKO . vcc. 

Vise versus penultimi sic distinguendum videtur 

V. i. se. idest F, Id, Septembr. At si cui placeat 

VI. Sept. hoc est : die VI. Septembris, liberum 
illi esto iudicium suum, dp v. 5 est dep. l. i 

Depositio, •' * 

Cur nunc * sciscitaberis, marmoris aetatem ad 

an. Cii, 482 retulimus y quo tempore Consul 

erat Flavius Severinus ? Nam in Fastis plu- 
v res occurrunt Severini consulari dignitate insi- 
gnes. Occurrit ad an. 487* Anicius Manlius Se- 
verinus Boethius, consul occidentalis sine Col- 
lega. Occurrit ad an. 5 io. Anicius alter Manlius 
Severinus Boethius, consul occidentalis, cui a 
Iansonio non recte additur Consul FI. Eutharicus, 
ut post Pagium adnotavit Hagcnbuchius ra- 
tum non habemus. Occurrunt demum ad an. foa. 
Q. Aurelius, Anicius Symmachus, et Anicius Man- 
lius Severinus Boethius , Consul uterque Ofc> 
ciden talis , iidemque fratres. Et de biga hac po- 
strema consulari nec aegre adduci possum , ut 
cogitem ; idemque aio de Severino Boethio an. 
5 iO. Supersunt ergo Severini an. /fiz* et 5 io. 
In Severinwn hunc an. 5 io inclinaret animus, 
nisi unum obstaret, quod quanti sit, iudicent 
eruditi. In marmore nostro est: Severino V. 
C. sine alio additamento. Ergo de Flavio Seve J 
rino an. 482. cogitandum potius, quam de «Se- 
verino Boethio an. 487. Qua mobrem ultimus ti- 
tuli versiculus sic videtur restituendus: 


( ) 


Flavio Se. VERINO V. CC. 

At in marmoris t 5 ad nos delato est: 

* VCC. Et hoc erratum fortasse quadratarii , vel 
descriptoris, legendumque; V. C. Nam si de 
doobos consulibus res erat , dicendum fuerat non 
V- CC. sed W. CC. At nihil his opus; absol- 
vendusque omni culpa cum scalptore descriptor : 
VCC enim recte explicabuntur sic : Viro claris- 
simo Conside. 

. Quid, quod ciendis duorum Consulum nomi- 
nibus locus minime suppetebat in angusto versi- 
culi spatio? quid, quod in monumentis eiusmo- 
di unum fere cieri Consulem , eumque Occiden- 
talem , consuevisse , innumeris docemur exem- 
plis? Tantas in parvis labor! quae Momas,quia 
ignorat , blasphemet , licet , eumqne sibi parcere 
monemus , ne fortasse sudet. Nos interea ad alia 
pergamus. 

De Amphitheatri Aeclanensis ruderibus sane ma- 
gnificentissimi insigne nuper prodiit monumen- 
tum a Nonio Vero, Corr. Apuliae, Calabriacquc, 
positum Constantino Magno , quod tale est : 

F . ORTISSJMO . AC 
PIISSIMO . 1MP. 

D . N . CONSTANTINO 
MAX . P . F • INVICTO 
AVG. 

* NONIVS . VERVS . V . C . 

COllR . APVL . ET . CALAB . 

D . N . M. Q . EIVS 

« 

Lin. 4. sic reddenda : Maximo . Pontifici . Fe- 
lici. Monumentum hoc puto statuam fuisse elegan- 
gantissimam , cuius bustum paucis ante annis in 
eodem loco repertum s u i iuris fecit Fridericus 
Cassittus V. C. quem penes extat fragmentum 
hoc characteribus exaratum , quorum altitudo 
pollicibus novem aequalis : 

NTINA 

. . . VA . PEQVN . 

Quid hoc? Mulier primaria, Cuius nomen latet,. 
Repentina fortasse agnominata , opus exegit sua 
pecunia , quod memoriae tradendum voluit. Iu 
tegulo sic, characteribus tamen inversis, u t in 
sigillis : 

IIERCVLI 


. Adspirata innexa est literae E. 

Sequens fragmentum votivum Christianum pro- 
stabat prope Amphiteatriim : 

. . . VS . VOTVM . COMPLE VER V^T . A -f fi 

In cippo alio item votivo sic a parte anteriori : 


deo 

N ARR1VS . DEXTER 
M. , . A . KYMPHODOT1. L • R . 

F. L. d/. 


A parte autem aversa sic : 


DEO 

n. a. D. 
M» N« L* R. 

- V. S. L. M. 


Q*is nunc Deus iste anonymus, cui Arrius Dex- 
ter cum Liberta Nymphodoti votam solvit libens 
merito? Etftj£<£j>Eoy , seu patrium, intellige Aecla- 

ncnsium , quem fas non erat nominare. Sic Deae 
Bibracti , sine alio , ut cacteris parcam exem- 
plis (i). Cippus inventus, ubi ad plura saecula 
delituit Corpus S. Prisci Confessoris. Locus hic 
innumeris consitum fiteratis frustulis , et sarco- 
phagis, spem prae se fert ingentem effossionum, 
si quando placeat, has adgredi .* in eo enim po- 
situm Aeclani erat - veluti meditullium. Ibi nunc 
a fundamentis excitata, et restituta est vetus haec 
aedicula in honorem B. Prisci, quam ipsi hoc 
titulo ornavimus : 

Hic ubi corpus B <• Prisci Conf. 

Per saecula Jere V. delituit , 

Aedicula in honor . eiusdem , 

Ineunto iam saec. XII .fuerat extracta : 
Quam porro conlaps. vixque fama , 
Ruderumq. notam reliquiis , 

Raphael de Placido solo , et peq . sua 
A fundamentis restitutam 

Decenter ornavit m 

An . 1843. Kal . Dec . 


(1) Vid. Ilagenbuch. Ep. epigraph. p. 7 o. 

Levius hoc , quod sequitur, sed tamen longe 
operosius : 

D.M. 

AECLA 1 ' .GR 
APH 1 ’ t AECLA 
GRAP . FILIO 

B.M.F. 

Titulum ipsi adcuratissime exscripsimus, quem 
sic legendum, arbitramur : 

D.M. 

. . Aeclania Gr 

a plui Aeci anio 
Grapho Filio 
B .M . F. 

Graplia nomen est Acclaniae , cum servitu- 
tem serviret, quae libertatem adepta, Aeclaniac 
nomen sibi ab Aeclano vindicat. Plures Aecla- 
nios Libertos aeclanenses alibi recitavimus (i). 
Graphae filius Aeclanius Graphus , nomine u- 

m_ t_ ‘ 1 1 ■ i — 

(i) Novell, mon. eclan. facc. 25 . Osservaz. sopra alcu- 
ni nuovi mornim. fac. io. 

troque a matre mutuato. Patrem ergo ciere nequi- 
bat , et idcirco ventris conditionem sequitur. 

Coronidis loco epigramma iucundissimum pla- 
cet afferre , cuius exemplar Benevento ad nos , 
transmissum si quis inspiciat, inPharaonis somnia 

se incidisse, putet. Somniorum nihilominus ar- 

/ 

cana revelanda mysteria nullo territi labore sus- 
cepimus , susceptique laboris minime poenitct. 
Quae minoribus notata formis , ea nostra esse , 
sciat lector. Epigramma capite , vel cauda mul- 
tatum est , quo loco mulieris defunctae nomen 
cum aetate , fortasse etiam et tumuli curatore , 
descripta esse , oportebat : 

TV. QVI. SECVRA. SPATIA.7V.S. MENTE. VIATOR 
ET. NOSTRIS. VOLTVS, E.rt.GlS. INFERlElS 

SI.QVAERlS.QVAE.SlM.CINlS.e.N.SVM.ra^.TA^^.ILL.^C 
ANTE.OBlTVS.TRlSTElS^e.VE.ram et orb. A. VI . ri 
coni vc e . c vm . caro, lo . ng . O . di . scn . iminc .rerum 
concordei.se. mper. biximvs. ingemo 

NVNC.DATA.SVM.Dl.t/.LONGVM.MANS ura.per.kE.VOUl 
DEDVCTA.ET.//j.AL.tf7WO.de.BlTA.Q.l/tfe.*S*.YG./0. 

Carmen vel sic aetate dignissimum Augusta ea. 
JSova prorsus eiusdem conclusio , qua cum moe- 
roris sensu exquisitissimo translata in rem fu- 


I 

nerariatn sunt dandi , deducendique verba nu- 
ptialia auspicatissima. 

Verum ecquid morae est , ut tertias heie cu- 
ras nostras afferamus in vexatissimum Borgiani 
olim Musei metricum epigramma , quod a Pira- 
nesio primum V. G. minus prospere exscriptum 
Marinii viri summi ingenium torsit (i) ? Non 
enim y qui talia lectoribus apponunt , bis animus 
est , iustam illis caenam apparare , sed diversa 
potius afferre gulae oblectamenta , pro conviva- 
rum vario palato. Marmor hoc de Museo Bor- 
giano in Borbonicum tralatum ipsi diu serioque 
consuluimus , et ex eius autographo sic demum 
statuendum videtur ; 


. (i) Conf. mon. var. coti erit, ossertr. pag. 54* 

* 


debilis, albvneo. steterat. qv.Llvrcivs. amn. ei 

ARTICVLVM. MEDICIS. VT. TENVARET. AQVlS 
DENTE. QVOD. HBTRVSCl. TVRGEBAT. SAVClVS. APRI 
ET. RVSSELLANO. FONTE, solvtvs. erat 
H. hoc. NACTI. BITAM. NERVI. TENVlSQVE. CICATRIX 
ET. CELER. A. SEPTO. CVRRERE. COEPIT. EQVS (sic) 
DAT. TIBI. PRO. MERITIS. AEDEM. DE. MARMORE. DONVM 
QYA. MEDIA. GAVDES. LYMFA. SVBIRE. VIAM. 

T 1 BIRIS. ADVERSAS. DOMINVS. QVA. RESPICIT. AEDfiS 
FRONTIBVS. ET. PlCTlS. AEUA. VILLA. NITET. 

Lurcius nomen fuisse Equi videtur , quem 
inter venandum ab Apro sauciatum , aquae in 
primis Russellanae sanitati restituerunt. 

Addenda fast. pompejor . uviralib, an . 184*. 

De Ilviratu L. Ceii Secundi, et L. Ceii Labeo- 
nis actum in Opere commemorato (1). Adde cx 
nuperis effossionibus hoc : 

L. ceivm 

II. . VIR . OVF . D . R . P. 

- - 1, - -- - - - — — — — — — mmmmm 

( 1 ) Pag 4b* ct n5. ct scq. 

De Calventii 11 viratu cum Siltio Magno vide(i) 
ibid. Adde nunc : 

C . CALVE.NT1VM . SITTIVM 
D . VIR . I . D . VROiSl . VICVLA. 

Subintellige ad finem : ovf. vel rog. Titulus est 
rogatorius pro altero Calventii Duumviratu cum 
primo Sittii Magni. Rogationem faciunt Vbonii , et 
Picula. Hoc posterius muliebre nomen est, quod 
nunc primum aures percelit. Mulieres pro Magi- 
stratibus Pompeianis rogare, exemplo non uno do- 
cemur. Piculae nomen nihilo minus nostras affi- 
cit aures, quam nomen Sulioli ( 2 ) virile, aliaque 
generis eiusdem, quae non vacat colligere. Idem de 
Pbonia gente dictum volumus, quam Piboniam 
mallem , a Grutero (3) recensitam , aut Pm - 
boniam rife ayaXoytas umbone. Sed nolo 

lectionem sollicitare , quam nobis exhibet Avellini, 
Collegae nostrum amantissimi, manus oculatissima. 
Si quid in hoc erratum , tituli scriptori stet. 


(1) Pag. 126. 

(2) Pag. i36. 

( 3 ) P..g. XCV. ». 6. 

SCHEDIASMA V. 
QUAEDAM NOSTRA. 


Axa 

Iosephi Palmae, nat. Sic. Ord. Carmel. 

Hic 

Cum supremo Ord. sui regimini 
Pracesset, Abellinat. Episc. renuntiatus. 
In ipso S. Visitationis primum 
Suscepto negotio. 

Contra omnium vota, 
Frequenti diem clausit extremam 
IV. Id. Oct. an. i843. 
Pontificatus sui mense quinto. 

Vir pietate in Deum, misericordia in egen 
Doctrinae laude, animi magnitudine, 
Cum pracstantiss, comparandus. 

2 . 

Ad eumdem. 

Quo nostrae (le te conceptae spes abiere ? 

Quo tantae de te spes abiere , Pater ? 

Tu nobis vix dura , Solis radiantis ad instar, 
Exoreris , quem nox turbida praeierat : 

Vix iter ingrederis , magni de more gigantis, 
Cessas . . aeternumque occidis heu ! miseris. 
Te mage profuerat , nuraquara novisse, tui quos 
Nunc desiderium , cordoliumque premit ! 

Nec modus hisce ullus, nisi te tibi denique Pastor 
Excipiat similis. Nam tibi quando parem , 
Quaeve aetas tulerit? .. Carmeli gloria, salve! 
Hcic , mortale quod est; Spiritus astra tenet. 

3 . 

/ % 

Dominicus de Hieronymo , Rochi Fil. 
Patria Molinara , Eq. Ord. Franc. I. 

A .puero 

In amoenior, literarura palaestra 
Ea ingenii specimina exhibuit , 

Quae aequalibus invidiae ? 
Provectiorib. admirationi essent. 
Severiori]), post instructus disciplinis, 

Per annos octo ultra quinquaginta 
Public, honorib. continenter functus. 

A iudiciis demum Cur. Supremae Neapol 
Hoc in munere strenue obito 
Ob. prid. Kal. Nov. an. 1842. 

Vix. an. 85 . M. i. Dies 27. 

4 . 

Franc. Xaverio Gualterio , Dominici Filio 
Aquilano, patriae primum suae, deinde 
Casertae Episcopo, 

Eq. Magnae Crucis Franc. I. 

Vir hic 

Pietate, doctrinaq. insignis. 

Veter, monumentor.* usu in primis 

Attritus, 

Ipso ore , habituque corporis 
Ad modestiam comparatus, 

Id esse clam sategit, quod videri velle, 
Propius abest a virtute. 

Ob. XI. Kal. Sextii, an. i 83 i 
Vix. an. 91. M. 10. D. 2t 
Angela c Baronib. Alexandris 
Pro sua , et viri quondam sui 
Voluntate 

• 5 . 

/ 

t 

» 

Vincentio Riccac , Anton. fil. 

• E Baronib. Cappellanotis, 

Domo Sparanensi. optum. spei adulescenti, 
Cum an. ageret XVIII. ultra diem I. 
E vivis sublato 
Postrid. non. Martii an. 184 3 
Maria Theresia Beatrix, 

Mater nomine non digna suo , 
Filio desideratiss. 

Contra, vot. pos. 

G. 

Memor, aeternae 

Salvatoris Neapolitani , Augustini fil. 
Pago Quadrel larum . 

Vix. an. 66. Mens. g. 

Dum vixit , vitae innocentia, 

Morum simpbcitate , sed in primis 
Prolixa in egen. voluntate 
Praeluxit. 

Hinc pauperum desiderio 
Suas admiscendo lacr urnas 

Dominicus , Donatus , Hiacyntlius 
Parenti optumo pos. 

Ob. an. 1840. prid. Id. Iui. 


7 - 

Malorum praemia , morum eversio . 

D«m tales scelerum fructus capiuntur in Vrl>c , 
Quis porro , Cives , audeat esse bonus ? 



Signaculum, sacrar. reliquiar. 
Ramentis coagmentatum, 
Sacrum et ipsum esto. 


9 - 

Aliud scribere , aliud transcribere , 

* 

Quod tu librorum magna spatiaris in aula, 
Turges , teque aliis inde praeire , putas. 

Plura hinc transcribes unus, quam scribere plures 
Porro queant. Decus hoc nemo tibi invideat. 

IO. 

Ad Guilieltnum IF. Regem Borussicie. 

Tu Divae Matri priscos indicis honores, 

Quos Lutheri rabies sustulit e medio ? 

Gratulor hoc tibi, Rex, tibi nec sim vanus ha- 

i 

(ruspex, 

Si Domina haec nescit vincier officiis. 

Iam nova fata tibi meliori stamine current , 
Stamine , quod manibus neverit ipsa suis. 

Tu modo nc cesses, tantum quo denique coeptum, 
Te monstrante viam, perficiatur opus. 

Non armis opus hic ullis, non fraude , minisve .• 
Exemplo praeeas , caetera crede Deo. 

Tc proceres primum , populi te deinde sequentur: 
Principis exemplo cuncta subesse , puta. 

ANDRE AE HEJCCHOLZRR , 

RAYM . GVAR1NIVS S. D. 

Qui nomine tuo cius picatis simo apertus est 
hic rerum oscarum rivulus qualiscunque, no- 
mine eodem claudi , omnino aequum est . Si- 
gnificasti mihi saepius , te optare, ut in Osco- 
rum grammatica id experiamur , quod pro 
etfiypoLfjLpoir&v oscorum factum est , quae de 
osco in latinum idioma transtulimus , addito 

Lcxici Osco latini levidensi tentamine . Nec te 
latere volo , idem nobis sig ni ficatum abs viris 
aliis eruditis bene multis . 

Atqui si de parte illa Grammaticae sermo 
sity quam ovvrxfyv dicere consuevimus , super- 
vacaneum quaeri laborem . Haec enim eadem 
est , quae Latinorum , ut ex literalibus rSV 
5t£i/*y\Xr<ry oscorum versionibus nostris facile 
colligere est . 

f/e parte illa inielligatur , <7^*70 /oto 
arbitralis est , nominum puta desinentia , 
7?ro casibus variis , verborumque inflexionibus 
pro diversis ipsorum modis , personis ,, nume- 
ris , temporibusque ; /V/ a nobis posci , quod 
praestare hactenus nullo modo possumus . 
Quandoquidem ad nomina quod attinet , 

W paucis certo statui potest . Sic nominum 
desinentium in A generis feminini gignendi 
casus desinit in ai, ut Mclissai=MeJissacac ; lotai 
=: totae. Accusandi item casus singularis exit 
in AM , ut eitiuvam=aediculam. Pluralis in 
AS , ut maimasrr: salubres. 

Pro secunda declinatione Unita in VS ut 
Nuvlanus === NoJanus , nominandi casus plura- 
tivus est in ui , ut Abellanui , Calatui—Abel Ja- 
ni , Calatini. Dativus pluralis exit in is , ut pa- 
triis ? ocriis , ad Latinorum normam . Cur non 

idem de casibus caeteris utriusque numeri di- 
cendum ? suadet equidem id n avoiXoyix , sed 
. destituimur tamen exemplis . De ablativo eius- 
dem declinationis constat exisse in O , quod 
oscis V , ut Castrud , actud = castro, actu. Et 
accusandi pariter casus singularis in OM , 
gr aecorum de more , ut dolom malom = dolum 
malum. Declin . 3. nominandi , accusandique 
casus pluralis in EIS , carneis=carnes. Pro 
quarta minime ambigendum , genitivus 

singularis fuerit EIS . *S7c Senateis tanginud= 
Senatus decreto. 

Verborum adhuc molestior inquisitio . Tcr- 
minationum primae personae utriusque nume- 
ri , e/ moJi cuiuscumque, nullum praesto est 
exemplum . Pro verbis activis pauca haec certa : 

i. Praet iW. 3. pers. sing. AD. vel ED . 
Eitiuvad = aedificavit. Prufatted , prufled = pro- 
bavit, protulit. Prfw. signijic. VSET , et ST. 
Prufattuset , fefitcust=probatum est, factum est. . 

2 . Fut. act. ET. Anget — aget, vel anget. 

3. Subiunc. praes . 3. singul. AT. Havieat , 
tadiat = abigat , adeat. 

4. Imper. 3. sing.VD . Licitud ,= liceto. 

Nec inter operarum festinationem calamo 

praecipiti plura suppetit memoria . Vale. 

Dabam Neap , X. Kal. Dee. an. . 1843 , 

Addenda Lexico nostro Osco- Latino. , 

R. A. 

*lk]im Acinis. Acirius, vel Acilius. Nom. 

l\ V» Acuis. Aquius. Nom. 

?VrUn« Alpus. Albus , vox Sabina. Graece AX$o$. 
Hinc dictae Alpes . 

Apliiniis . Aphinius. Nom. 

HVNkVin. Arnnud . Agno. Graece «ftvoS. In agni 
significationem prodit hacc vox in Cippo Osco- 
Abellano, ubi de sacris agitur terminalibus 
agno faciundis. 

kHI- kHfl- Am. Ini = Eam, eum. 

<1VW Anxur. Scaligcro rectius est asur , quasi 
a(Typo 5 . = intonsus. Ita dictus Anxur ob cultum 
Iovis imberbis. 

WV*Vfl- Ausum . Sic aurum dictum Sabinis, 
unde probabile , dictos Auselios , qui deinde 
Aurelii . 

, )|. C. G. Q. 

Clemens. Nom. 

kMVkkiaTjanV)l- Cupeltemum. Sic in numo 
pervetusto Paschalis de Iorio V. G Cumpulteria , 
oppidum in Samnio notissimum, facile haud 
procul ab hodierno Albiniano . 

3. E. 

iwav<ia- Erucini . Veneris epitheton. Duplex Ro- 
mae Veneri Erucini templum extitit, teste 


(fio) . 

Livio («), alterum in Capitolio, ad Portam Col- 
linam alterum. In denario G. Considii Noniani 
templum cum titulo : ERVC. 

IVriRPHB Emapui. Quasi bebrt/ot. Succlamantes. 
M3- En. In. Praep. 

VRM3- Endu. Latine endo = in hoc . Ex amuleta 
Dauno. 

Erna. Maris saxa', unde Hernici. Caverna 
igitur Romanorum, quasi ernarum cavatio. 

8 - PH - . , - 

21348- Ereis. Metathesis pro feris, far6 rov Qep etv , 
ferre. Particip. 

Fit- Filius. Ex amuleto Dauno. 

I- I 

Funi. Gladiatores, aut munera gladiatoria, 
ab ira. 

JI3HVI- Iuveis - lovis. Casus rectus. 

^ . L - 

\/J. Ex amuleto Dauno, quod Graecis Xo>, Latinis 
volo. 

2I3ZIVJ- Luveis. =lux. 

2I3483V4 Luvfreis. Vox composita, Lucifer, seu 
lucem ferens. 

m m . 

IRWN314i- Melissai , ut aulai. Melissaeae igitur, 
non Melissaci , ut incaute olim. 

3kMRPH Mamers. Mars , unde 


(a) Lib. XXII. XXIII. XXX. ct XL. 

21*4344 nw Mamercis. Mamercus, et 

*MIT43km44 Mamertinus. Mamertinus, 

H. N. 

iivmuau Nesimois , 
ct 

M/tVWIJ-M Nesimum. Desinentia numerorum 
ordinalium. 

I. S. 

HR2* Sais. Sextus. 

*naru*. Slabiis. Labeo a labiis. 

wama-JT*. Stlembus . Pedibus stlembus Luci- 
lio est equus piger, ac tardus . Hinc verna- 
culum stumbo , storpio. 

*vjvav*- Subolus, Tuscis fuit Tibicen . Ex Festo. 

T. T. 

WMWMflT. Tanginud . Decretum, sententia a^ro 
too TaWtiv. Fortasse propius a tongitione , vel 
tongione , quae Praenestinis fuit notio , cogni- 
tio. Ennius : a//V relhorica tongent. Idest, no- 
scent (a). 

□. V. 

RI33 ?za. Oscis non tantum via, sed et plaustri 
genus, unde veiarii stipites in plaustro. In 
cippo Osco-Abcll. viuruvium est a via, ciruo. 
Anne veia aliud a via ? (b). 

<3G- Vir. Sic in quadrante unciali. Incertum, an 


(n) Fest. ap. Ver. Flacc. pag. 484. 
{i?) Paul. ap. Ver. Flacc. 

vox integra, vel dimidiata. Sestinius haeret, 
utrum Osca vox sit, an Vmbra. Atqui Osca 
sine haesitatione est (a). Nihil hic de Hirpi - 
v nis cogitandum, vel Hirrinis y aut Pitulanis , 
quod Sestinius, Musarum omnium ingratiis , su- 
spicatur. Probabile admodum, nomen fuisse oppi- 
di alicuius Oscorum eruditis adhuc inauditum. 

Ad pag. 4^ post v. 3 4 adde. 

5. Pro IH/1, vel ||/M = sum, Oscis videtur etiam 

usurpatum ipsum Latinorum sum , si in 
Lexico nostro (b) recte bipartita est vox 

WWJl .*l3TflTM343B , quampro una ac- 
cepit V. G. Lanzius. Eerbi huius y praeter 
imper. flVT 23 , esto, comperta sunt tert . 
sing. indic . praes . |*T23> est, et tert. plur . 
modi eiusd. 121, vel \m , sunt, quibus adde 
tert. singularem futuri eiusd. modi 1323— erit. 

6. In verbis tertiae coniugat. praeter, sub i unet, pro 

tert. persona in ID. Sic flMRnSn— 

4 

(a) Vid. Vermigl. LetU ined. 1842. facc. i85. e segg. 
(A) Pag. 38. 

Monitum. 

Ad pag. 26. v. 6. exciderat memoria nomen 
viri literali Basileensis , cuius monitu sane oppor- 
tuno nos profecisse , confessi sumus. Ecce nunc 
illud obviam quaerentibus venit. I. I. Bachofeu. 
Err. Corr. 

Pag. 47 v. 17. paucis 


111 paucis. 

S C H O L 1 0 N' 

Osca vocis Meddix r\ ditroyfxqt*. 

De affinitate literarum D , et R , adeoque al- 
terius in alteram commutatione , res est vel ti- 
ronibus comperta. Etiamnum vulgo Maronna pro 
Madonna •> e t alia passi ni. Idem ab oscis factum 
ad vocem Meddix , quam et Morris dixere. An 
inde Gallorum le Maire , quod inter loquen- 
dum , ut fit , in mentem venit viro docto, atque 
amico ? Prioris scriptionis exempla vide in Com. 
nostro XI. , ubi et oXoyp&iAfjLxrcos = 

Meddiss (i). Posterioris autem lectionis exem- 
pla confer ibidem ( 2 ). 

Haec nisi aciem fugissent V. C. Avcllinii , si- 
bi procul dubio cavisset ab asserendo , vocem 
hanc scribi oportere osce per 9=D, numquam per 
G =3 R. Cavisset item vocem pro Mario 
interpretari , quod ipse cum quibusdam arbitra- 
tur , oscis stetisse cognominis loco. Siquidem vox 


( 1 ) P;ig. 23. 

liaec breviata est Mevris , ut intelligi datur ex 
alio titulo (i), in quo Mr. Aaciriiz.ZL esse vi- 
detur Meddix Acirlus ( non Acerranus , ut 
perperam alibi ) Velii idest Filius . 

Minutulis hisce obscrvantiunculis acuuntur cu- 
rae , quae in re nova , fereque integra, numquam 
satis acui possunt. Et si per otium , viresque 
licebit , plura fortasse horum similia dabimus 
deincesps , sine dolo malo , alieno , nostrove pe- 
riculo. 



(i) Pag. 24. n. 5 . 





